Komission asetus (EY) N:o 1829/94, annettu 26 päivänä heinäkuuta 1994, maataloustuotteiden vientitukijärjestelmän soveltamista koskevista yksityiskohtaisista säännöistä annetun asetuksen (ETY) N:o 3665/87 muuttamisesta



Virallinen lehti nro L 191 , 27/07/1994 s. 0005 - 0006

Suomenk. erityispainos Alue 3 Nide 59 s. 0160

Ruotsink. erityispainos Alue 3 Nide 59 s. 0160



KOMISSION ASETUS (EY) N:o 1829/94, annettu 26 päivänä heinäkuuta 1994, maataloustuotteiden vientitukijärjestelmän soveltamista koskevista yksityiskohtaisista säännöistä annetun asetuksen (ETY) N:o 3665/87 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (EY) N:o 230/94(2), ja erityisesti sen 17 artiklan, samoin kuin muiden maataloustuotteiden yhteisestä markkinajärjestelystä annettujen asetusten vastaavat säännökset, ottaa huomioon maito- ja maitotuotealan vientitukien myöntämistä koskevista yleisistä säännöistä sekä niiden suuruuden vahvistamisperusteista 28 päivänä kesäkuuta 1968 annetun neuvoston asetuksen (ETY) N:o 876/68(3), sellaisena kuin se on viimeksi muutettuna asetuksella (EY) N:o 776/94(4), ja erityisesti sen 6 artiklan 2 kohdan toisen alakohdan ja 3 kohdan, samoin kuin muiden maataloustuotteiden vientitukien myöntämistä koskevista yleisistä säännöistä annettujen asetusten vastaavat säännökset, sekä katsoo, että komission asetuksen (ETY) N:o 3665/87(5), sellaisena kuin se on viimeksi muutettuna asetuksella (ETY) N:o 2805/93(6), 47 artiklan 1 kohdassa säädetään nimenomaan, että tuen maksumenettelyä varten tukihakemus on tehtävä kirjallisena; ottaen huomioon atk-menetelmien kasvavan käytön hallintotoimen eri alueilla vaikuttaa suotavalta antaa lupa tukihakemuksen jättämiseen sähköisiä välineitä käyttäen, atk-menetelmien on oltava luotettavia ja järjestelmän moitteettoman toiminnan takaavien turvallisuusvaatimusten mukaisia; kyseisiin turvallisuusvaatimuksiin olisi sisällyttävä erityisesti toimenpiteitä tietolähteen tarkistamiseksi sekä tietojen suojelemiseksi luvattoman järjestelmiin tunkeutumisen, tietojen hukkaamisen, muuttamisen ja hävittämisen vaaroilta; yhteisön varojen asianmukaisen käytön takaamiseksi komission olisi määräajoin hyväksyttävä jäsenvaltioiden käyttöön ottamat atk-menetelmät; tämä menetelmän luotettavuuden toteaminen olisi voitava uusia vuosittain olosuhteiden niin vaatiessa, komission asetuksen (ETY) N:o 2454/93(7), sellaisena kuin se on viimeksi muutettuna asetuksella (EY) N:o 1500/94(8), 199 artiklan 2 ja 3 kohdassa ja 222, 223 ja 224 artiklassa on säännöksiä atk-menetelmin tehtävästä tulli-ilmoituksesta; vaikuttaa tarpeelliselta säätää kyseisten säännösten soveltamisesta myös niihin erityissääntöihin, joissa määrätään tuen maksuhakemuksen jättämisestä sähköisiä välineitä käyttäen, ja tässä asetuksessa säädetyt toimenpiteet ovat kaikkien asianomaisten hallintokomiteoiden lausuntojen mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 3665/87 47 artiklan 1 kohta seuraavasti: "1 Tuki maksetaan viejän kirjallisesta hakemuksesta ja sen maksaa jäsenvaltio, jonka alueella vienti-ilmoitus on hyväksytty. Tukihakemus on tehtävä: a) joko kirjallisena; jäsenvaltiot voivat määrätä erityislomakkeen tähän tarkoitukseen, tai b) käyttäen atk-järjestelmiä toimivaltaisten viranomaisten antamien yksityiskohtaisten sääntöjen mukaisesti komission antaman hyväksynnän jälkeen. Tämän kohdan soveltamiseksi asetuksen (ETY) N:o 2454/93(*) 199 artiklan 2 ja 3 kohdassa ja 222, 223 ja 224 artiklassa tarkoitettuja säännöksiä sovelletaan soveltuvin osin. (*) EYVL N:o L 253, 11.10.1993, s. 1" 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä heinäkuuta 1994. Komission puolesta René STEICHEN Komission jäsen (1) EYVL N:o L 148, 28.6.1968, s. 13 (2) EYVL N:o L 30, 3.2.1994, s. 1 (3) EYVL N:o L 155, 3.7.1968, s. 1 (4) EYVL N:o L 91, 8.4.1994, s. 6 (5) EYVL N:o L 351, 14.12.1987, s. 1 (6) EYVL N:o L 256, 14.10.1993, s. 7 (7) EYVL N:o L 253, 11.10.1993, s. 1 (8) EYVL N:o L 162, 30.6.1994, s. 1